smcproject/ml-wiki-sentences huggingface dataset:
ഹോങ്കോങ് അന്താരാഷ്ട്ര വിമാനത്താവളമാണ് പ്രധാന ഹബ്ബും കാര്യാലയവും.
അവലംബം പുറം കണ്ണികൾ Cathay Pacific എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാത്രിൻ ഡി. സള്ളിവൻ ഇംഗ്ലീഷ് വിലാസം https://ml.wikipedia.org/wiki/Kathryn_D.
_Sullivan
ഒരു അമേരിക്കൻ ഭൂഗർഭശാസ്ത്രജ്ഞയും നാസയിലെ മുൻ ബഹിരാകാശയാത്രികയുമാണ് കാത്രിൻ ഡ്വെയർ സള്ളിവൻ .
മൂന്ന് ബഹിരാകാശ ദൗത്യങ്ങളിൽ പങ്കെടുത്തിട്ടുണ്ട്.
1984 ഒക്ടോബർ 11 ന് ബഹിരാകാശത്തിൽ നടന്ന ആദ്യത്തെ അമേരിക്കൻ വനിതയുമാണ്.
2014 മാർച്ച് 6 ന് യുഎസ് സെനറ്റ് സ്ഥിരീകരിച്ച ശേഷം കൊമേഴ്സ് ഫോർ ഓഷ്യൻസ് ആൻഡ് അറ്റ്മോസ്ഫിയറിന്റെ സെക്രട്ടറിയും, നാഷണൽ ഓഷ്യാനിക് ആൻഡ് അറ്റ്മോസ്ഫെറിക് അഡ്മിനിസ്ട്രേഷൻ എന്നിവയുടെ അഡ്മിനിസ്ട്രേറ്ററും ആയിരുന്നു.
പ്രസിഡന്റ് ഡൊണാൾഡ് ട്രംപിന്റെ സത്യപ്രതിജ്ഞയോടെ സള്ളിവൻ, 2017 ജനുവരി 20 ന് വിരമിച്ചു.
എൻ‌എ‌എ‌എയിൽ സേവനം പൂർത്തിയാക്കിയതിന് ശേഷം, സ്മിത്‌സോണിയൻ ഇൻസ്റ്റിറ്റ്യൂഷന്റെ നാഷണൽ എയർ ആൻഡ് സ്‌പേസ് മ്യൂസിയത്തിലെ എയ്‌റോസ്‌പേസ് ഹിസ്റ്ററിയിൽ 2017ൽ ചാൾസ് എ. ലിൻഡ്ബർഗ് ചെയർ ആയി നിയമിക്കപ്പെട്ടു.
കൂടാതെ പൊട്ടോമാക് ഇൻസ്റ്റിറ്റ്യൂട്ടിൽ സീനിയർ ഫെലോ ആയി സേവനമനുഷ്ഠിച്ചിട്ടുണ്ട്.
അവലംബം പുറത്തേക്കുള്ള കണ്ണികൾ ജീവചരിത്രം, നാസ
കാന്തനോടു ചെന്നു മെല്ലെ
സ്വാതി തിരുനാൾ നീലാംബരി രാഗത്തിൽ ചിട്ടപ്പെടുത്തിയ ഒരു മലയാളം പദ്യമാണ് 'കാന്തനോടു ചെന്നു മെല്ലെ' വരികൾ
കാന്തനോടു ചെന്നു മെല്ലെ കിളിമൊഴി ശുചമിഹ വദ കാതരാക്ഷി താന്തയായി മരുവുന്നേൻ തരുണീമണി ഹേ രമണീയ ഗുണവസതി ചലമിഴി ഇന്ദുവുമുയർന്നുവന്നു മമ ഹൃദി നിരുപമശുചമിഹ നൽകീടുന്നു മന്ദമാരുതനും മേ മനതാരിലഹോ ബഹുഖേദവുമിഹ വിതരതി ബത ചുതസായകനും ഹൃദിശിവശിവ കരുണയുമിഹ ശോഭനാംഗി വരുമെന്നു പ്രീതിപൂണ്ടയി ബാലേ പ്രിയമാനസവു- മ്മയി മോദസഹിതമായി വിരചയ പലദിവസവുമുണ്ടിഹ ഞാൻ പരിണത- ശശധരമുഖി വലയുന്നതുമോർക്ക നീ വലഭിദാദി സുരനതനാം വസുദേവസുതൻ വരുമെന്നിഹ മമ ധവനയി സഖി അവലംബം ↑ http://www.swathithirunal.in/htmlfile/123.htm
കാന്തപുരം (വിവക്ഷകൾ)
കാന്തപുരം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
കാന്തപുരം - കോഴിക്കോട് ജില്ലയിലെ ഒരു ഗ്രാമം.
കാന്തപുരം എ.പി. അബൂബക്കർ മുസ്‌ലിയാർ - ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കാനോബിസ് ഇംഗ്ലീഷ് വിലാസം https://ml.wikipedia.org/wiki/Canobius
കാർബോണിഫറസ് കാലഘട്ടത്തിൽ ജിവിച്ചിരുന്നതും ഇപ്പോൾ മൺ മറഞ്ഞതും ആയ ഒരു പുരാതന മത്സ്യം ആണ് കാനോബിസ് .
ഇവയുടെ വാസസ്ഥലം യൂറോപ്പ് ആയിരുന്നു .
ഇവ വളരെ ചെറിയ ഇനം മീനുകൾ ആയിരുന്നു കഷ്ടിച്ച് 7 സെ മീ ( 3 ഇഞ്ച്‌ ) ആയിരുന്നു ഇവയുടെ നീളം .
മുൻഗാമികളെ അപേക്ഷിച്ച് ഇവയുടെ താടി എല്ലുകൾ പരിണാമം പ്രാപിച്ചിരുന്നു ഇത് കൊണ്ട് തന്നെ ഇവക്ക് കൂടുതൽ വലിപ്പത്തിൽ വായ തുറക്കാൻ സാധിച്ചു  ഇത് ഇവയ്ക് കൂടുതൽ ഓക്സിജൻ വെള്ളത്തിൽ നിന്നും അകിരണം ചെയ്യാനും സഹായകരം ആയി .
ഇവ ഇവയുടെ ചെറിയ പല്ലുകളും ചെക്കില്ല പുക്കളും വെച്ചു കടൽ വെള്ളത്തിൽ നിന്നും പ്ലാങ്ക്ടൺ അരിച്ചു കഴിക്കുന്ന ജീവി ആയിരുന്നു എന്ന് അനുമാനിക്കുന്നു.
കാനോൻ നിയമം ഇംഗ്ലീഷ് വിലാസം https://ml.wikipedia.org/wiki/Canon_law ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2014 മാർച്ച് മുതൽ തുടരുന്നു.
കത്തോലിക്ക സഭ , പൗരസ്ത്യ ഓർത്തഡോക്സ് സഭ , ഓറിയന്റൽ ഓർത്തഡോക്സ് സഭ , ആംഗ്ലിക്കൻ സഭ എന്നീ ക്രൈസ്തവസഭകളിലെ നിയമമാണ് അഥവാ കാനോനിക നിയമം .
കാന്ത സുബ്ബറാവു
കാന്ത സുബ്ബറാവു ഒരു ഇന്ത്യൻ വൈറോളജി സ്റ്റും, മോളിക്യുലാർ ജനിതകശാസ്ത്രജ്ഞയും, വൈദ്യശാസ്ത്രജ്ഞയും ആണ്.
അവർ ഇൻഫ്ലുവൻസയെക്കുറിച്ചുള്ള റഫറൻസിനും ഗവേഷണത്തിനുമുള്ള ലോകാരോഗ്യ സംഘടനയുടെ സഹകരണ കേന്ദ്രത്തിന്റെ ഡയറക്ടറാണ്.
ഡോഹെർട്ടി ഇൻസ്റ്റിറ്റ്യൂട്ടിലെ പ്രൊഫസർ കൂടിയാണ് സുബ്ബറാവു.
സുബ്ബറാവു വെല്ലൂരിലെ ക്രിസ്ത്യൻ മെഡിക്കൽ കോളേജിൽ നിന്ന് എംബിബിഎസും ഒക്ലഹോമ സർവകലാശാലയിൽ നിന്ന് എപ്പിഡെമിയോളജിയിൽ എംപിഎച്ചും കരസ്ഥമാക്കി.
അവർ ഒരു വൈറോളജിസ്റ്റും, ഒപ്പം ഫിസിഷ്യൻ-സയന്റിസ്റ്റും, ഒപ്പം മോളിക്യുലാർ ജനിതകശാസ്ത്രജ്ഞയും ആണ് .
നാഷണൽ ഇൻസ്റ്റിറ്റ്യൂട്ട് ഓഫ് അലർജി ആൻഡ് ഇൻഫെക്ഷ്യസ് ഡിസീസസ് (NIAID) യിലെ ഇൻഫ്ലുവൻസ പ്രോഗ്രാമിൽ ചേരാൻ സുബ്ബറാവുവിന് തോന്നിയത്, അവർ ചേരാൻ ആഗ്രഹിച്ചിരുന്ന റെസ്പിറേറ്ററി സിൻസിറ്റിയൽ വൈറസ് പ്രോഗ്രാമിലെ എല്ലാ തസ്തികകളും നിറഞ്ഞപ്പോഴാണ്.
അവർ NIAID എമർജിംഗ് റെസ്പിറേറ്ററി വൈറസ് വിഭാഗത്തിന്റെ മേധാവിയായി സേവനമനുഷ്ഠിച്ചു.
അമേരിക്കൻ അക്കാദമി ഓഫ് മൈക്രോബയോളജിയുടെയും ഇൻഫെക്ഷ്യസ് ഡിസീസസ് സൊസൈറ്റി ഓഫ് അമേരിക്കയുടെയും തിരഞ്ഞെടുക്കപ്പെട്ട ഫെലോയാണ് അവർ.
2016-ൽ, ഇൻഫ്ലുവൻസയെക്കുറിച്ചുള്ള റഫറൻസിനും ഗവേഷണത്തിനുമായി അവർ ലോകാരോഗ്യ സംഘടനയുടെ സഹകരണ കേന്ദ്രത്തിൽ ചേർന്നു.
ഡോഹെർട്ടി ഇൻസ്റ്റിറ്റ്യൂട്ടിലെ പ്രൊഫസറാണ് അവർ.
2021 ൽ ഓസ്‌ട്രേലിയൻ അക്കാദമി ഓഫ് ഹെൽത്ത് ആൻഡ് മെഡിക്കൽ സയൻസസിന്റെ തിരഞ്ഞെടുക്കപ്പെട്ട ഫെലോ ആയി സുബ്ബറാവു മാറി.
കാന്തപുരം ഇംഗ്ലീഷ് വിലാസം https://ml.wikipedia.org/wiki/Kanthapuram
കോഴിക്കോട് ജില്ലയിലെ താമരശ്ശേരി താലൂക്കിലെ ബാലുശ്ശേരി ബ്ലോക്കിൽ ഉൾപ്പെടുന്ന ഉണ്ണികുളം എന്ന പഞ്ചായത്തിലെ ഒരു ഗ്രാമമാണ് കാന്തപുരം .
ലോക പ്രശസ്ത ഇസ്ലാമിക പണ്ഡിതനായ കാന്തപുരം എ.പി. അബൂബക്കർ മുസ്ലിയാർ ജനിച്ചത്‌ ഇവിടെയാണ്‌.
പെരിന്തൽമണ്ണ നിയമസഭ മണ്ഡലം എംഎൽ എ നജീബ് കാന്തപുരം ഈ നാട്ടുകാരനാണ്.
സ്ഥാപനങ്ങൾ കാന്തപുരം കൊയിലോത്ത്കണ്ടി ജുമുഅത്ത് പള്ളി കാന്തപുരം കോട്ടമല ക്ഷേത്രം കാന്തപുരം സലഫി മസ്ജിദ് കാന്തപുരം  ജി എൽ പി സ്കൂൾ അവലംബം
കാന്ത
കാന്ത എന്നത് ഒരു മലയാള ഭാഷാ വൃത്തമാണ് ലക്ഷണം “ "യഭം കാന്താ നരസലഘുവും ഗ നാലിനു പത്തിനും". ”
അവലംബം ↑ വൃത്തമജ്ഞലി ഏ.
ആർ. രാജ രാജ വർമ്മ വൃത്തമഞ്ജരിയിലെ വൃത്തങ്ങൾ
കാന്തം ഇംഗ്ലീഷ് വിലാസം https://ml.wikipedia.org/wiki/Magnet Iron filings that have oriented in the magnetic field produced by a bar magnet
കാന്തിക മണ്ഡലം സൃഷ്ടിക്കുവാൻ കഴിവുള്ള വസ്തുവിനെ കാന്തം എന്ന് പറയുന്നു (Magnet).
ഇരമ്പിന്റെ പ്രത്യേകതരം അയിരിന്‌ ഇരുമ്പിനെ ആകർഷിക്കുവാൻ കഴിവുണ്ടെന്ന് ഗ്രീക്കുകാർക്ക് അറിവുണ്ടായിരുന്നു.
ഏഷ്യാമൈനറിലെ മഗ്ന്യീഷ്യാ എന്ന സ്ഥലത്തുനിന്നാണ്‌ ഈ അയിര് ആദ്യമായിലഭിച്ചത്.
അതിനാൽ ഇതിനെ മാഗ്നറ്റൈറ്റ് എന്നുവിളിച്ചു.
ഇതിൽ നിന്നും മാഗ്നെറ്റ് എന്ന പദമുണ്ടായി .
അദൃശ്യമായ കാന്തിക മണ്ഡലമാണ് കാന്തത്തിന്റെ ഏറ്റവും പ്രധാനപ്പെട്ട സ്വഭാവമായ,  അടുത്തുള്ള കാന്തിക വസ്തുക്കളേ ആകർഷിക്കുകയും മറ്റ് കാന്തങ്ങളേ ആകർഷിക്കുയോ വികർഷിക്കുകയോ ചെയ്യുന്ന  കഴിവിന് കാരണമാകുന്നത്.
കാന്തത്തിനു ചുറ്റും ഇരുമ്പ് പൊടി വിതറിയാൽ അതിന്റെ അദൃശ്യമായ കാന്തിക മണ്ഡലത്തിന്റെ ഘടന മനസ്സിലാക്കുവാൻ സാധിക്കും.
അതിന്റെ ചിത്രമാണ് വലത് വശത്ത് കാണിച്ചിരിക്കുന്നത്.
കാന്തത്തിന്റെ സജാതീയ ധ്രുവങ്ങൾ വികർഷിക്കുകയും വിജാതീയ ധ്രവങ്ങൾ ആകർഷിക്കുകയും ചെയ്യും.
ഹെൻ‌റി കാവൻഡിഷ് എന്ന ശാസ്ത്രജ്ഞനാണ്‌ ഈ കണ്ടുപിടിത്തം നടത്തിയത്.
കാന്തക്കമുക് ഇംഗ്ലീഷ് വിലാസം https://ml.wikipedia.org/wiki/Bentinckia_condapanna
പശ്ചിമഘട്ടതദ്ദേശവാസിയായ ഒരുതരം കമുകാണ് കാന്തക്കമുക്.
( ശാസ്ത്രീയനാമം : Bentinckia condapanna ) .
കാന്തൾ , കാട്ടുകമുക് , പാറപ്പാക്ക് , വാരക്കമുക് എന്നീ പേരുകളിലും ഈ വൃക്ഷം അറിയപ്പെടുന്നു.
ആവാസവ്യവസ്ഥയുടെ നാശം മൂലം വംശനാശഭീഷണി നേരിടുന്ന ഒരു സസ്യമാണിത്.
1000 മുതൽ 1900 മീറ്റർ വരെ ഉയരമുള്ള മലനിരകളിൽ കാണുന്നു.
സംരക്ഷിതപ്രദേശങ്ങളിലും പല സസ്യോദ്യാനങ്ങളിലും വളർത്തിവരുന്നു.
ആദിമനിവാസികൾ ഈ മരത്തിന്റെ ഉള്ളിലുള്ള ഭാഗം ( കൂമ്പ് ) ആഹാരമാക്കാറുണ്ട്.
വളരെ വേഗം വളരുന്ന ഒരു വൃക്ഷമാണിത്.
കായകൾ അവലംബം പുറത്തേക്കുള്ള കണ്ണികൾ കൂടുതൽ വിവരങ്ങൾ http://www.palmpedia.net/forum/showthread.php?331-Bentinckia-condapanna-New-Kid-on-the-Block വിക്കിസ്പീഷിസിൽ Bentinckia condapanna എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Bentinckia condapanna എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കടൽചൊരുക്ക് ഇംഗ്ലീഷ് വിലാസം https://ml.wikipedia.org/wiki/Seasickness
കടലിൽ സഞ്ചരിക്കുമ്പോൾ യാത്രചെയ്യുന്നവർക്ക് അനുഭവപ്പെടുന്ന ഛർദ്ദി, തലചുറ്റൽ മുതലയ ബുദ്ധിമുട്ടുകളെയാണ് കടൽചൊരുക്ക് (seasickness) എന്നു പറയുന്നത്.
1939 ൽ സർ ഫ്രഡെറിക് ബാന്റിങ്ങ് ആണ് ഈ പേർ നിർദ്ദേശിച്ചത്.
സന്തുലനാവസ്ഥ നിലനിർത്തുന്ന ചെവിയിലെ അവയവങ്ങൾക്ക് ശല്യം ഉണ്ടാവുമ്പോഴാണ് ഇത് സംഭവിക്കുന്നത്.
പതിവിനു വിപരീതമായി പെട്ടെന്നുണ്ടാവുന്ന സന്തുലനാവസ്ഥയിലെ മാറ്റങ്ങൾ ഇതിന് കാരണമാവുന്നു.
പെട്ടെന്ന് മാറ്റം ഉണ്ടാവുമ്പോൾ ചെവിയിലെ അർദ്ധവൃത്താകൃതിയിലുള്ള മൂന്നു കുഴലുകളിൽ വ്യത്യസ്തരീതിയിൽ അനുഭവപ്പെടുന്നു.
ഈ വിവരം ശരിയായി പെട്ടെന്ന് തലച്ചോറിലെത്തിക്കാൻ നാഡികൾക്ക് പറ്റാതാവുകയും തലചുറ്റൽ ഉണ്ടാവുകയും ചെയ്യുന്നു.
അവലംബം page 169,  All about human body, Addone Publishing Group 1 2 3 4 5 6 7 8 1 2 3
കടൽച്ചേന ഇംഗ്ലീഷ് വിലാസം https://ml.wikipedia.org/wiki/Sea_urchin
കടലിന്റെ അടിത്തട്ടിൽ വസിക്കുന്ന ജീവിയാണ്‌ കടൽച്ചേന (Sea urchin).
ഗോളാകൃതിയിലുള്ള ശരീരവും അതിൽ നിറയെ മുള്ളുപോലുള്ള ഭാഗങ്ങളും ഇവയുടെ പ്രത്യേകതയാണ്.
ഈ മുള്ളുകളും ട്യൂബ് ഫീറ്റുകളുമാണ് ഇവയെ ചലിക്കാൻ സഹായിക്കുന്നത്.
വായ ശരീരത്തിന്റെ അടിഭാഗത്തായി സ്ഥിതിചെയ്യുന്നു.
ശരീരത്തിൽ ഉയർന്നു നിൽക്കുന്ന മുള്ളുപോലുള്ള ഭാഗങ്ങളാണ് കടൽ പെൻസിൽ എന്ന പേരിൽ അറിയുന്നത്.
അവലംബം പുറത്തേക്കുള്ള കണ്ണികൾ Wikimedia Commons has media related to Sea urchin .
Sea urchin dishes എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Echinoidea എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Plankton Chronicles Archived 2011-07-08 at the Wayback Machine .
Short documentary films photos The sea urchin genome project Sea Urchin Harvesters Association - California Also, (604) 524-0322.
The Echinoid Directory from the Natural History Museum .
Echinoids of the North Sea Archived 2011-06-07 at the Wayback Machine .
Spiny creature's genome insight Echinoids.nl lantern.jpg A labeled diagram of the sea urchin's Aristotle's lantern.
aristotle.htm Who is this person Aristotle and what about this lantern?
www.emilydamstra.com Illustration of the musculature of an Aristotle's lantern.
Urchin Anatomy Archived 2010-07-23 at the Wayback Machine .
a flash about the anatomy of the sea urchin www.sea-urchins.com An article about sea-urchin parasites.
Further research on sea urchins Photographic Database of Cambodian Sea Urchins Archived 2012-03-27 at the Wayback Machine .
California Sea Urchin commission Introduction to the Echinoidea 70% of Sea Urchin Genes Have a Human Counterpart -- Sequencing confirms that sea urchins are more closely related to humans than fruit flies (LiveScience.com, November 2006).
കടൽച്ചൊറി ഇംഗ്ലീഷ് വിലാസം https://ml.wikipedia.org/wiki/Jellyfish
ശരീരത്തിൽ 90 ശതമാനത്തിലധികം ജലാംശമുള്ള ജലജീവിയാണ് ജെല്ലിഫിഷ് അഥവാ കടൽച്ചൊറി .
ഇതു മത്സ്യമല്ല .
കുടയുടെ ആകൃതിയിലുള്ള ശരീരവും ടെൻറക്കിളുകളും (tentacles) ഉള്ള ഇവയെ എല്ലാ സമുദ്രങ്ങളിലും കാണാം.
ഈ ടെൻറക്കിളുകൾ ഉപയോഗിച്ചാണ് അവ ഇരപിടിക്കുന്നത്.
ഭീമൻ ജല്ലി ഫിഷിൻറെ ടെൻറക്കിളിന് 30 മീറ്റർ വരെ നീളമുണ്ടാകും.
ഇവ ഉത്പാദിപ്പിക്കുന്ന ചില രാസവസ്തുക്കൾ കാൻസറിനും ഹൃദ്രോഗത്തിനുമുള്ള ഔഷധങ്ങൾ ഉണ്ടാക്കാൻ ഉപയോഗിക്കുന്നുണ്ട്.
എല്ലാ ജെല്ലിഫിഷുകളും നിരുപദ്രവകാരികളല്ല.
ബോക്സ് ജല്ലിഫിഷ് പോലുള്ളവ വിഷമുള്ളവയാണ്.
മനുഷ്യനെവരെ കൊല്ലാൻ ശേഷിയുള്ള വിഷമാണുള്ളത്.
സ്വച്ഛമായി  നീന്തൽ നടത്തുന്ന ഫൈലം സിനിഡാരിയയിൽ പെട്ട ജെല്ലിമത്സ്യത്തിന്റെ മറ്റൊരു പേരാണ് മേഡുസാ .
ജെല്ലിഫിഷ് ജീവിക്കുന്നത് മിക്ക ആൻതരാവയവങ്ങളുഠ ഇല്ലാതെയാണ്.
ജെല്ലിഫിഷിന് ചില അടിസ്ഥാന നാഡി വ്യൂഹഠ ഉണ്ട്.
ഈ നാഡി വ്യൂഹഠ ഇവയുടെ സ്പർശിനികളുടെ(Tentacles) കാലിൽ സ്ഥിതി ചെയ്യുന്നു.
ത്വക്ക് വഴിയാണ് ഓക്സിജൻ ആഗിരണഠ ചെയ്യുന്നത്.
തലച്ചോറില്ലാത്തതിനാൽ ഇവ നിഷ്ക്രിയ ജീവിതമാണ് നയിക്കുന്നത്.
ഏറ്റവുഠ വലിയ  ജെല്ലിഫിഷ് ആയ lion's Mane 6 മീറ്റർ വ്യാസഠ വരുഠ.
ഇവയുടെ tentacles 50 മീറ്റർ ഉണ്ടാവുഠ.
Common Kingslayer ആണ് ഏറ്റവുഠ ചെറിയ ജെല്ലിഫിഷ്.
ചില ജെല്ലിഫിഷുകൾക്ക് ശരീരത്തിൽ നിന്ന് പ്രകാശഠ പരത്താനുള്ള കഴിവുണ്ട്.
ചൈന , ജപ്പാൻ , കൊറിയ എന്നീ രാജ്യങ്ങളിൽ ജെല്ലിഫിഷ്  ഒരു വിശിഷ്ട ഭക്ഷണമായി  കണക്കാക്കപ്പെടുന്നു.
ചിത്രശാല ജെല്ലി ഫിഷ് purple-striped jellyfish മൂൺ ജെല്ലി ഫിഷ്‌ - മോൺടെറെ ബേ അക്വേറിയത്തിൽ നിന്ന് അവലംബം പുറത്തേക്കുള്ള കണ്ണികൾ ഗാർഡിയൻ യുക്കെയിൽ നിന്ന്.
ജെല്ലിഫിഷ് ന്യൂസ് ഡിസ്കവറിയിൽ നിന്ന് Archived 2013-06-08 at the Wayback Machine .
ജെല്ലി ഫിഷ്
കടൽക്കോയ്മ
പേര് ചൂണ്ടിക്കാട്ടുന്ന പൊലെ തന്നെ കടലിൽ മേൽക്കോയ്മയുള്ള അല്ലെങ്കിൽ കടലോരങ്ങളിലും കടൽവഴികളിലും മുൻതൂക്കമുള്ള സാമ്രാജ്യങ്ങളെ അല്ലെങ്കിൽ വൻകോയ്മകളെയാണ് കടൽക്കോയ്മകൾ എന്ന് വിളിക്കുക.
പരമ്പരാഗത കടൽക്കോയ്മകൾക്ക് കരയിലുള്ള ഉൾനാടുകളിൽ പൊതുവെ വലിയ മേൽക്കൈ ഉണ്ടാകാറില്ല.
വളരെ ചുരുക്കം ചില കടൽക്കോയ്മകളേ അത്തരത്തിൽ കടലും കരയും ഒരുപോലെ കീഴടക്കി വച്ചതായി ചരിത്രം കാഴ്ച്ചപ്പെടുത്തുന്നതായുള്ളു.
അങ്ങനെ എടുത്തുപറയത്തക്ക ചില പേരുകളാണ് ഫിനീഷ്യ പട്ടണനാടുകളായിരുന്ന ടയർ, സിഡോൺ, കാർത്തേജ് ; മദ്ധ്യധരണ്യാഴിയിലെ കടലോര ഇറ്റലി ഗണരാജ്യങ്ങളായിരുന്ന വെനീസ് , ജെനോവ ; തമിഴ്നാട്ടിലെ ചോഴസാമ്രാജ്യം ; അറബിനാട്ടിലെ ഒമാനി സാമ്രാജ്യം; തെക്കനേഷ്യ കടലോരങ്ങളിലെ ഓസ്ട്രോണേഷ്യ സാമ്രാജ്യങ്ങളായ ശ്രീവിജയ സാമ്രാജ്യം , മജപഹിത് എന്നിവ.
പരമ്പരാഗത സാമ്രാജ്യങ്ങളെ കടൽക്കോയ്മകളിൽനിന്നും വേർതിരിച്ചറിയാൻ കഴിയുന്നത് അവർ കയ്യടക്കിവച്ചിട്ടുള്ള കരയുടെയും കടലിന്റെ അതിരുകൾ ഒത്തുനോക്കുമ്പോഴാണ്.
കടൽക്കോയ്മകൾ അങ്ങിങ്ങായി ചിതറിക്കിടക്കുന്ന തങ്ങളുടെ കര അതിർത്തികൾ കടൽവഴി കൂട്ടിയിണക്കുകയും അതുവഴി കടലിൽ മേൽക്കൈ നേടുകയും ചെയ്യുന്നു.
മറിച്ച് കരക്കോയ്മകൾ (കരയിൽ മേൽക്കോയ്മയുള്ളതുകൾ) കരയിലുള്ള ഉൾനാടുകളിലേയ്ക്കായിരിക്കും തങ്ങളുടെ അതിർത്തികൾ നീട്ടുക .
'കടൽക്കോയ്മ' എന്ന വാക്കിന് കടൽവഴിയുള്ള മേൽക്കൈ എന്ന് ചുരുക്കത്തിൽ പറഞ്ഞുവയ്ക്കാം.
ആയത് പടക്കരുത്തുകൊണ്ടോ കച്ചവടക്കരുത്തുകൊണ്ടോ ഉടലെടുക്കുന്നതാകാം.
പണ്ടുപണ്ടത്തെ യവനർ കപ്പൽപ്പടയുടെ കരുത്തിനെ പിൻപറ്റി നിലകൊണ്ടിരുന്ന മിനോവരുടെ പട്ടണക്കൂട്ടത്തെ അടയാളപ്പെടുത്തുന്നതിനായാണ് thalassocracy (തലസ്സോക്രസി) എന്ന വാക്ക് പണ്ടുപണ്ടത്തെ യവനർ തുടക്കത്തിൽ കൊണ്ടുവന്നത് .
കടൽക്കരുത്തിന്റെയും കരക്കരുത്തിനെയും തമ്മിൽ വേർതിരിച്ച ഹെറോഡറ്റസ് ഫിനീഷ്യരുടെ കടൽക്കോയ്മയെ ചെറുത്തുനിൽക്കാൻ യവനരുടെ 'കടൽവാഴ്ച' വളർത്തി വലുതാക്കേണ്ടതിന്റെ ആവശ്യകതയെക്കുറിച്ച് എഴുതുകയും ചെയ്തു .
ചരിത്രവും എടുത്തുകാട്ടലുകളും യൂറോപ്പും മദ്ധ്യധരണ്യാഴിയും
ഫിനീഷ്യർ , ഏതൻസ്‌ , കാർത്തേജ് മുതലായ വമ്പൻമാരും ഒരളവുവരെ എജീന, റോഡ്സ് എന്നിവരും ഉൾപ്പെട്ട നിരയാണ് മദ്ധ്യധരണ്യാഴി കടൽകരുത്തുകൊണ്ട് കയ്യാളിയിരുന്നവർ.
യവന കടൽക്കോയ്മകളുടെ തുടർച്ചയായ നിര തുടക്കത്തിലുണ്ടായിരുന്ന ലിഡിയർ, പെലാസ്ജിയർ, ത്രേസിയർ, റോഡിയർ, ഫ്രിജിയർ, സൈപ്രിയോട്ട്, ഫിനീഷ്യർ, മിസ്രികൾ, മിലേഷ്യർ, ലെസ്ബിയർ, ഫോകിയൻ, സാമിയർ, സ്പാർട്ടർ, നക്സിയർ, എറെട്രിയർ  എന്നിവരും ഇവർക്കുപിന്നാലെ ഒടുക്കം വന്ന മിസ്രികളും അടങ്ങുന്നതാണ്.
നടുകാലയളവിന്റെ തുടക്കത്തിൽ (നൂ. 500-1000 ക്രി.പി) തെക്കൻ ഇറ്റലി കടലോരത്തുണ്ടായിരുന്ന പല പട്ടണങ്ങളും ചെറിയ ചെറിയ കടൽക്കോയ്മകളായി തലപൊക്കിയത് കാണാം.
തങ്ങൾക്കുണ്ടായിരുന്ന കടൽത്തുറകളും, കപ്പൽപ്പടയുടെ കരുത്തുമാണ് അവയുടെ അളവുകോൽ.
14-ആം നൂറ്റാണ്ടിനും 15-ആം നൂറ്റാണ്ടിനും ഇടയിലുള്ള കാലയളവിൽ ഇന്നത്തെ കിഴക്കൻ സ്പെയിനിന്റെ ഒരു വലിയ പങ്കും, തെക്കൻ ഫ്രാൻസിന്റെ അറ്റങ്ങളും, മദ്ധ്യധരണ്യാഴിയിലുള്ള മറ്റ് ചിലയിടങ്ങളും അടക്കിവാണിരുന്നത് അരഗോൺ കടൽക്കോയ്മയായിരുന്നു.
ഭാരത-ശാന്ത പെരുങ്കടൽ
ഇന്ത്യൻ വൻകടലിൽ ശരിയായ ഒരു കടൽവഴി തെളിച്ചത് തെക്കുകിഴക്കേ ഏഷ്യയിലെ ഓസ്ട്രോണേഷ്യർ ആണെന്ന് കാലം അടയാളപ്പെടുത്തി വച്ചിരിക്കുന്നു.
അവർ തെക്കേ ഇന്ത്യയുമായും ശ്രീലങ്കയുമായും ക്രി.
മു 1500-ൽ തന്നെ കച്ചവട ഇടനാഴികൾ ഉണ്ടാക്കുകയും സാംസ്കാരിക കൈമാറ്റത്തിനു തുടക്കമിടുകയും തേങ്ങ, ചന്ദനമരം, വാഴപ്പഴം, കരിമ്പ് എന്നിവയുടെ കച്ചവടത്തിൽ ഏർപ്പെടുകയും ഇന്ത്യയും ചീനയും തമ്മിൽ സാംസ്കാരികമായി കോർത്തിണക്കുകയും ചെയ്തു.
അവർക്കിടയിൽ  തന്നെ ഇന്റോനേഷ്യർ കിഴക്കൻ ആഫ്രിക്കയുമായി കറിക്കൂട്ടുകളുടെ (മുഖ്യമായും കൊന്നപ്പട്ടയും കറുവാപ്പട്ടയും) കച്ചവടത്തിൽ ഏർപ്പെട്ടിരുന്നു.
ഇവർ കെട്ടുമരങ്ങളിലും മരത്തോണികളിലുമായി പടിഞ്ഞാറൻ കാറ്റിന്റെ പിൻതുണയോടെ ഇന്ത്യൻ വൻകടലിലൂടെ കച്ചവടം നടത്തിപ്പോന്നു.
ഈ കച്ചവട പിന്നീട് ഇടനാഴി ആഫ്രിക്കയുടെ പടിഞ്ഞാററ്റങ്ങളിലേയ്ക്കും അറബി കരമുനമ്പിലേയ്ക്കും തഴച്ചു വളരുകയുണ്ടായി, ക്രി.
മു ഒന്നിന്റെ ഒന്നാം പകുതിയിൽ ഓസ്ട്രോണേഷ്യരുടെ മഡഗാസ്കർ കടന്നുകയറ്റത്തിലേയ്ക്കുവരെ മേൽപ്പറഞ്ഞ കച്ചവട ഇടനാഴിയുടെ വളർച്ച വഴിയൊരുക്കിയതിനും ചരിത്ര നേർക്കാഴ്ച.
പിന്നീട് ഇത് കടൽവഴിയുള്ള പട്ടുതുന്നിപ്പാതയായി .
അക്കാലയളവിലെ ഏറ്റവും പുതിയ ഓസ്ട്രോണേഷ്യൻ പായ്ക്കപ്പലോട്ട സാങ്കേതിക അറിവുകളുടെ പിൻബലം കൊണ്ട് മലാക്ക കടലിടുക്കിലൂടെ ഫുനാനും ഇന്ത്യയും തമ്മിലുള്ള സമ്പന്നമായ കച്ചവട ഇടനാഴികൾ മുതലെടുത്തുകൊണ്ട് ഉടലെടുത്ത കച്ചവടത്തിലൂടെ ക്രി.
പി 2-ആം നൂറ്റാണ്ടിൽ ഭാരത-ശാന്ത പെരുങ്കടലിലെ തുടർക്കാല കടൽക്കോയ്മകൾ പൊന്തിവന്നു.
കടൽക്കച്ചവടത്തിനായി ഉൾനാടൻ ചരക്കുകൾ എളുപ്പം എത്തിച്ചേർക്കാൻ കഴിയാവുന്ന മുറയ്ക്ക്  ഒട്ടേറെ കടലോര പട്ടണനാടുകൾ പുഴവായ്ക്ക് അടുത്തോ അതിനു ചുറ്റുമോ ആയി വളർന്നുവന്നു.
അത്തരം പട്ടണനാടുകൾ തെക്കുകിഴക്കൻ ഏഷിയയ്ക്കും അതിനപ്പുറവുമുള്ള  വാണിജ്യ കേന്ദ്രങ്ങളുമായി കച്ചവട ഇടപാടിനു തുടക്കം കുറിച്ചു.
അവയുടെ മേൽനോട്ടം കയ്യാളിയിരുന്നവരും തങ്ങളുടെ കൈവാഴ്ചയെ ഊട്ടിയുറപ്പിക്കുന്നതിനായി  ഇന്ത്യയിൽ നിന്നുള്ള സാമൂഹിക ചട്ടങ്ങളും മതങ്ങളും കൈക്കൊള്ളുകയും പോകെപ്പോകെ ഇന്ത്യാമയമാകപ്പെടുകയും ചെയ്തു.
ഏഴാം നൂറ്റാണ്ടോടെ പടയോട്ടങ്ങൾക്കൊണ്ടും അയൽനാടുകളുടെ പിടിച്ചടക്കൽകൊണ്ടും ശ്രീവിജയ കടൽക്കോയ്മ ഒരു വൻകരുത്തായി ഉയർന്നുവന്നു.
മലായ്, കേദ, തരുമനഗര, മതരം എന്നിവ ഇതിൽ ഉൾപ്പെടുന്നു.
ഈ നാടുകൾ തെക്കുകിഴക്കൻ ഏഷ്യയിലെ കടൽവഴികൾ കയ്യാളുകയും കറിക്കൂട്ടു തുരുത്തുകളിലെ (Spice Islands) കറിക്കൂട്ടു വിൽപ്പനയും ഇന്ത്യയും ചീനയും തമ്മിലുള്ള കടൽ കച്ചവട ഇടനാഴി മുതലെടുക്കുകയും ചെയ്തു.
മുഴുവനായും മജാപഹിതിന്റെ (1293-1527) പിൻമുറയായ കടൽക്കോയ്മയുടെ കീഴിലാകുന്നതിനു മുമ്പ് 1275-ഓടെ ശ്രീവിജയയെ സിംഗസാരി കീഴടക്കുകയുണ്ടായി.
എടുത്തുപറയത്തക്ക മറ്റൊരു തെക്കനേഷ്യ കടൽക്കോയ്മയാണ് കേരളത്തിന്റെ വടക്കേയറ്റത്തുള്ള കണ്ണൂരിലെ അറയ്ക്കൽ അലി രാജാക്കന്മാർ.
അഞ്ചാമത്തെ നാടുവാഴിയായിരുന്ന അലി മൂസ 1183-84 കാലയളവിൽ മാലിദ്വീപുകളിൽ ചിലത് കീഴടക്കിയതായി പറയപ്പെടുന്നു.
Arakkal Thalassocracy in the Arabian Sea.
അറക്കൽ രാജാക്കന്മാരെ പിൻപറ്റി അറിയപ്പെട്ടിരുന്നതും മിനിക്കോയ് തുരുത്തിനെ ലക്ഷദ്വീപ് പറ്റത്തിൽനിന്നും വേർതിരിയ്ക്കുന്നതുമായ  9° കടൽച്ചാലായ 'മമ്മാലി കടൽച്ചാൽ' വഴി മാലിദ്വീപിനും ലക്ഷദ്വീപിനും തമ്മിലുള്ള അടുപ്പം പറങ്കികൾക്കും മറ്റ് യൂറോപ്പിയർക്കും അറിയാമായിരുന്നു.
പതിനാറാം നൂറ്റാണ്ടിന്റെ തുടക്കത്തിൽ പോലും മാലിദ്വീപിലെ നാടുവാഴി അറയ്ക്കൽ മനയുടെ ഒരു കീഴ്ക്കോയ്മയായിരുന്നു എന്നതും ചരിത്രം.
പതിനാറാം നൂറ്റാണ്ടിൽ കോലോത്തിരികളുടെ കയ്യിൽനിന്നും അലി രാജാക്കന്മാർക്ക് നൽകപ്പെട്ട ലക്ഷദ്വീപ് ജാഗിർ (ഒരു തരം മാടമ്പിത്തം) പട്ടം അറയ്ക്കൽ മനയുടെ നില ഉയർത്തി.
അലി രാജാക്കന്മാരുടെ രാഷ്ട്രീയ മുനമ്പത്ത്  അവരുടെ മതപരമായ അടയാളത്തിന് വലിയ പങ്കുണ്ടായിരുന്നത് കണക്കിലെടുക്കുകയാണെങ്കിൽ കണ്ണൂർ തെളിവായും ഒരു മുസ്ലീം തലക്കോയ്മയായിരുന്നെന്ന് വിലയിരുത്താം.
പതിനാറാം നൂറ്റാണ്ടിലുടനീളം പടിഞ്ഞാറൻ ഏഷ്യയയിൽ നിന്നും കുതിരകളെ ഇറക്കുമതി ചെയ്ത് അലി രാജാക്കന്മാർ വരുമാനമുണ്ടാക്കിയതി ഇതിലേയ്ക്ക് ഒരു കണ്ണിയായി കോർത്തിണക്കാം.
വൻകരതാണ്ടുന്നവ
പുതുയുഗത്തോടൊപ്പം പര്യവേക്ഷണ കാലയളവിൽ വൻകരകൾതാണ്ടിയുള്ള ചില കടൽക്കോയ്മകളും ഉയർന്നുവന്നു.
യൂറോപ്പിൽ വേരൂന്നിക്കൊണ്ടുതന്നെ പല നാടുകളും തങ്ങളുടെ കപ്പൽക്കരുത്തിനാൽ കുടിയേറ്റ സാമ്രാജ്യങ്ങൾക്ക് കൊടിനാട്ടി.
നാൾമുറയിൽ നോക്കുകയാണെങ്കിൽ അവയിൽ ഒന്നാമത്തേത് പറങ്കി സാമ്രാജ്യമായിരുന്നു .
പിറകെ സ്പെയിനും , ലന്തരും ഒടുക്കം എത്തിയ ബ്രിട്ടൺ ഏറ്റവും വലിയ കരുത്തായി തങ്ങളുടെ 'റോയൽ  കപ്പൽപ്പടയുടെ' പിൻബലത്താൽ വൻകരകളുടെ വലിയൊരു പങ്കും അടക്കിവാണു.
കപ്പൽ പടക്കോപ്പുകളുടെ ഏറ്റുമുട്ടലുകൾ (എടുത്തുപറഞ്ഞാൽ ജർമ്മനിയും ബ്രിട്ടനും തമ്മിൽ), കുടിയേറ്റവാഴ്ചയുടെ തളർച്ചയും, ഒട്ടേറെ കുടിയേറ്റവാഴ്ചകൾ സ്വാതന്ത്രം നേടിയതും നൂറ്റാണ്ടുകളായി പാരിന്റെ കടൽപ്പരപ്പിനെ കയ്യാളിയിരുന്ന യൂറോപ്പിയൻ കടൽക്കോയ്മകളുടെ കരുത്ത് കുറഞ്ഞുവന്നെങ്കിലും 1982-ൽ ഉണ്ടായ ഫോക്ക്ലാൻഡ് പോരാട്ടത്തിൽ ബ്രിട്ടൻ തങ്ങളുടെ കടൽക്കരുത്ത് ഒന്നുകൂടി ലോകത്തിനു മുന്നിൽ വരച്ചുകാട്ടി.
കിഴക്കൻ മദ്ധ്യധരണ്യാഴിയിൽ മേൽക്കൈ നാട്ടാനും എ.ഡി പതിനഞ്ചാം നൂറ്റാണ്ട് മുതൽ ഇന്ത്യൻ വൻകടലിലേയ്ക്ക് ഒരു കടൽക്കോയ്മയായി വളരുന്നതിനും ഉസ്മാനി സാമ്രാജ്യം 'കര' അടിത്തറയാക്കിയുള്ള ഒരു പ്രദേശത്തുനിന്ന് വളർന്നുവന്നതിനും ചരിത്രം നേർസാക്ഷി.
↑ {{ cite book }} :  CS1 maint: multiple names: authors list ( link ) ↑ ↑
കടൽത്തീരത്ത്
ഒ.വി.വിജയൻ രചിച്ച കടൽത്തീരത്ത് എന്നത് ഒരു  ചെറുകഥയാണ്.
വധശിക്ഷയ്ക്കു വിധിക്കപ്പെട്ട മകനെ അവസാനനോക്കുകാണുന്നതിനായി എത്തുന്ന വെള്ളായിയപ്പൻ, ഭാര്യ കൊടുത്തുവിട്ട പൊതിച്ചോറ് മകനുള്ള ബലിച്ചോറായി കടൽത്തീരത്തു തൂവിക്കൊണ്ട് നിസ്സഹായനാവുന്നത് അവതരിപ്പിക്കുന്ന ' കടൽത്തീരത്ത് ' എന്ന കഥയിലൂടെ മനുഷ്യജീവിതത്തിന്റെ എക്കാലത്തെയും സന്നിഗ്ദ്ധതകളെ വിജയൻ മനോഹരമായി ചിത്രീകരിക്കുകയാണ്.
ചെങ്ങന്നൂർ വണ്ടി, ഇരുപത്തിയൊന്നാം നൂറ്റാണ്ട് തുടങ്ങി വിജയന്റെ ഏറ്റവും ശ്രദ്ധേയമായ പതിനാലു കഥകളുടെ സമാഹാരം.
വായനക്കാരൻ്റെ കണ്ണുകളെ ഈറനണിയിച്ചുകൊണ്ട് വേദനയും വീർപ്പുമുട്ടലും നിറഞ്ഞ മാനസികാവസ്ഥയിലേക്കു നയിക്കുന്ന ഒരു ചെറുകഥയാണ് കടൽത്തീരത്ത്.
മലയാളത്തിലെ ഏറ്റവും മികച്ച കഥകളിൽ ഒന്നായി ഇതിനെ കണക്കാക്കപ്പെടുന്നു.
ചെറുകഥാകൃത്ത് എന്ന നിലയിൽ ഒ.വി വിജയന് ഉന്നതമായ സ്ഥാനം നേടിക്കൊടുത്തതും ഈ കഥയാണ്.
വധശിക്ഷയ്ക്ക് വിധിക്കപ്പെട്ട് കണ്ണൂർ സെൻട്രൽ ജയിലിൽ കഴിയുന്ന മകനെ കാണാൻ പോയ വെള്ളായിയപ്പനെന്ന നിരക്ഷരനും ഗ്രാമീണനുമായ ഒരു വൃദ്ധപിതാവിന്റെ കഥയാണിത്.
നാടും നാട്ടുകാരും ആ വൃദ്ധന് മനസ്സുകൊണ്ട് യാത്രാമംഗളം നേർന്നു.
സാമ്പത്തികമായി വളരെ പിന്നോക്കാാവസ്ഥയിലായിരുന്ന ആ ഗ്രാമത്തിൽ നിന്ന് ആരും അയാളോടൊപ്പം പോകാൻ ഇല്ലായിരുന്നു.
എങ്കിലും ഗ്രാമത്തിന്റെ മനസ്സു മുഴുവൻ അദ്ദേഹത്തോടൊപ്പമായിരുന്നു.
കോടച്ചി കൊടുത്തയച്ച പൊതിച്ചോറ് കഴിക്കാതെ മകനു വേണ്ടി കൊണ്ടു പോയെങ്കിലും കടൽത്തീരത്ത് അയാൾക്കത് മകന്റെ ബലിച്ചോറായി അർപ്പിക്കേണ്ടി വന്നു.
കാസെനോവിയ തടാകം Cazenovia Lake Cazenovia Lake Map showing Cazenovia Lake in the upper right and the Finger Lakes in relation to Lake Ontario and upstate New York
കാസെനോവിയ തടാകം (/ˌkæzɪˈnoʊviə/) യു.എസ്. സംസ്ഥാനമായ ന്യൂയോർക്കിലെ മാഡിസൺ കൗണ്ടിയിൽ സ്ഥിതിചെയ്യുന്ന ഒരു തടാകമാണ്.
സിറാക്കൂസ് നഗരത്തിൽ നിന്ന് ഏകദേശം 20 മൈൽ (32 കിലോമീറ്റർ) തെക്കുകിഴക്കായാണ് ഇതിന്റെ സ്ഥാനം.
കാസെനോവിയ ഗ്രാമം തടാകത്തിന്റെ തെക്കുകിഴക്കായി സ്ഥിതി ചെയ്യുന്നു.
കാസെനോവിയ തടാകത്തിന് ഏകദേശം 3.9 മൈൽ (6.3 കി.മീ) നീളവും ഒന്നര മൈൽ (0.80 കി.മീ) വീതിയുമുണ്ട്.
അതിന്റെ പരമാവധി ആഴം 45 അടി (14 മീറ്റർ) ആണ്.
തടാകത്തിന്റെ ഉയരം സമുദ്രനിരപ്പിൽ നിന്ന് ഏകദേശം 1,191 അടി (363 മീറ്റർ) ആണ്.
തടാകത്തിൻറെ തെക്കുകിഴക്കൻ മൂലയിൽ നിന്ന് ഒഴുകുന്ന ചിറ്റനാംഗോ ക്രീക്ക്, ചിറ്റനാംഗോ വെള്ളച്ചാട്ടത്തിന് ഉപരിഭാഗത്തുവച്ച് വടക്കോട്ട് തിരിയുകയും അന്തിമമായി ബ്രിഡ്ജ്പോർട്ടിലെ ഒനൈഡ തടാകത്തിന്റെ തെക്ക് തീരത്തേക്ക് ഒഴുകുകയും ചെയ്യുന്നു.
കാസ്പിയൻ കടുവ ഇംഗ്ലീഷ് വിലാസം https://ml.wikipedia.org/wiki/Caspian_tiger
ഏതാണ്ട് നാല്പത് വർഷങ്ങൾക്ക് മുൻപ് വംശനാശം സംഭവിച്ച ഒരു കടുവയാണ് കാസ്പിയൻ കടുവ .
Panthera tigris virgata എന്ന ശാസ്ത്രനാമം ഉള്ള ഇത് പേർഷ്യൻ കടുവ (Persian tiger), ട്യൂറേനിയൻ കടുവ (Turanian tiger) തുടങ്ങിയ പേരുകളിലും അറിയപ്പെട്ടിരുന്നു.
1970 വരെ സ്വാഭാവിക വാസസ്ഥാനങ്ങളിൽ കണ്ടിരുന്ന ഇവ കാസ്പിയൻ കടലിനു പടിഞ്ഞാറും തെക്കും ഉള്ള പ്രദേശങ്ങളിലും തുർക്കി , ഇറാൻ , ചൈന , റഷ്യ , അഫ്ഗാനിസ്താൻ തുടങ്ങിയ രാജ്യങ്ങളിലും കാണപ്പെട്ടിരുന്നു.
ഇന്ന് ഇവയെ മൃഗശാലകളിൽപ്പോലും കാണാൻ കഴിയില്ല.
വിനോദത്തിനായുള്ള വേട്ടയും മനുഷ്യ കുടിയേറ്റങ്ങളും സ്വാഭാവിക ആവാസവ്യവസ്ഥയുടെ നശീകരണവുമാണ് കാസ്പിയൻ കടുവകളുടെ വംശനാശത്തിന് മുഖ്യ കാരണമായത്.
1970 കളിൽ അവസാന കാസ്പിയൻ കടുവയും കൊല്ലപ്പെട്ടതായി കരുതപ്പെടുന്നതെങ്കിലും പിന്നീട് 1997ൽ അഫ്ഗാനിസ്ഥാനിലെ ബബാതാക് മലനിരകളിൽ നിന്നും ഒരു കടുവയെ കൊന്നിരുന്നു.
ഇപ്പോഴും ഈ മേഖലയിലെ പല ഒറ്റപ്പെട്ട പ്രദേശങ്ങളിൽ നിന്നും കടുവയെ കണ്ടതായി സ്ഥിരീകരിക്കാത്ത റിപ്പോർട്ടുകളുണ്ട്.
കാസ് 9 ഇംഗ്ലീഷ് വിലാസം https://ml.wikipedia.org/wiki/Cas9
ക്രിസ്പറുമായി (ക്രസ്റ്റേഡ് റെഗുലേർലി ഇന്റർസ്പേസ്ഡ് ഷോർട്ട് പാലിൻഡ്രൊമിക് റിപ്പീറ്റ്സ്) ബന്ധപ്പെട്ട ആർഎൻഎ-ഗൈഡഡ് ഡിഎൻഎ എൻഡോന്യൂക്ലിയസ് എൻസൈം ആണ് കാസ് 9 (CRISPR അനുബന്ധ പ്രോട്ടീൻ 9).
ഡിഎൻഎ വൈറസുകൾക്കെതിരായ ചില ബാക്ടീരിയകളുടെ പ്രതിരോധത്തിൽ പ്രധാന പങ്ക് വഹിക്കുന്ന ഒരു പ്രോട്ടീൻ ആയ ഇത് ജനിതക എഞ്ചിനീയറിംഗ് വിഭാഗത്തിൽ വളരെയധികം ഉപയോഗിക്കുന്നു.
ഡിഎൻ‌എ മുറിക്കുക എന്നതാണ് ഇതിന്റെ പ്രധാന പ്രവർത്തനം.
അതിനാൽ ഇതിന് ഒരു സെല്ലിന്റെ ജീനോമിൽ വ്യത്യാസം വരുത്താൻ കഴിയുന്നു.
സ്ട്രെപ്റ്റോക്കോക്കസ് പൈറോജെനുകളിലെ CRISPR അഡാപ്റ്റീവ് ഇമ്യുണിറ്റി സിസ്റ്റവുമായി ബന്ധപ്പെട്ട ആർഎൻഎ-ഗൈഡഡ് ഡിഎൻഎ എൻഡോന്യൂക്ലിയസ് എൻസൈം, എസ്. പൈറോജെൻസ് കാസ് 9 ഉപയോഗിച്ചു മനസ്സിലാക്കുകയും പിന്നീട് ആക്രമിക്കുന്ന ബാക്ടീരിയോഫേജ് അല്ലെങ്കിൽ പ്ലാസ്മിഡ് പോലുള്ളതിന്റെ ഡി‌എൻ‌എയെ വിശകലനം ചെയ്യുകയും ബലംപ്രയോഗിച്ച് പുറത്താക്കുകയും ചെയ്യുന്നു.
കൂടുതൽ വായനയ്ക്ക് ഇതും കാണുക DCas9 activation system CRISPR Genome editing Zinc finger nuclease Transcription activator-like effector nuclease അവലംബം
കാസ്കോ വിയെജോ, പനാമ ഇംഗ്ലീഷ് വിലാസം https://ml.wikipedia.org/wiki/Casco_Viejo,_Panama
പനാമയിൽ ഒരു ചരിത്രപ്രാധാന്യമുള്ള ജില്ലയാണ് കാസ്കോ വിയെജോ അഥവാ കാസ്കോ ആന്റിഗ്വോ അഥവാ സാൻ ഫെലിപ്പെ .
1673 ൽ ഇതിന്റെ നിർമ്മാണം പൂർത്തിയായി.
1671 പനാമ നഗരം പൂർണ്ണമായി നശിച്ചുപോയതിനുശേഷമാണ് ഇതിന്റെ നിർമ്മാണം നടന്നത്.
പിന്നീട് പിറേറ്റുകൾ ഈ നഗരം ആക്രമിക്കുകയുണ്ടായി.
1997ൽ ഇത് യുനെസ്കോ ലോകപൈതൃസ്ഥാനമായി പ്രഖ്യാപിച്ചു.
Gallery പനാമകനാൽ മ്യൂസിയം പ്ലാസ ഡെ ലാ ഇൻഡിപ്പെൻഡെൻഷ്യ സാൻഫ്രാൻസിസ്കോ പള്ളി നാഷണൽ തീയേറ്റർ സൊസൈറ്റി ഓഫ് ജീസസ് സാന്റോ ഡൊമിനിഗോ കോൺവെന്റ് ചാറ്റോ ആർച്ച് സാൻ ജോസ് പള്ളി വീടുകൾ പാലസിയോ നാസിയോണൽ പാലസിയോ ഡെ ലാസ് ഗാർസാസ് ഗൊങ്കോര ഹൗസ് മെട്രോപൊളിറ്റൻ കത്തീഡ്രൽ പനാമയും അതിന്റെ ചുറ്റപാടുമടങ്ങിയ 1789ലെ മാപ്പ് References External links [http://  ഔദ്യോഗിക വെബ്സൈറ്റ്] (Spanish) (in Spanish)
കാസ്ട്രീസ്
കരീബിയൻ കടലിലെ ദ്വീപ് രാജ്യമായ സെയ്ന്റ് ലൂസിയയുടെ തലസ്ഥാനമാണ് കാസ്ട്രീസ് ( Castries / ˈ k æ s t r iː z / ⓘ , ഇവിടത്തെ ജനസംഖ്യ ഏകദേശം 20,000 ആണ്.
1979-ൽ സാമ്പത്തികശാസ്ത്രത്തിനുള്ള നോബൽ സമ്മാനം ലഭിച്ച ആർതർ ലൂയിസ്, 1992-ൽ സാഹിത്യത്തിനുള്ള നോബൽ സമ്മാനം ലഭിച്ച ഡെറെക് വാൽകോട്ട് എന്നിവരുടെ ജന്മദേശമാണ്  കാസ്ട്രീസ്.
കാസ്പിയൻ കടൽകാക്ക ഇംഗ്ലീഷ് വിലാസം https://ml.wikipedia.org/wiki/Yellow-legged_gull
കാസ്പിയൻ കടൽ കാടക്ക് ഇംഗ്ലീഷിൽ yellow-legged gull എന്നു പറയുന്നു.
ശാസ്ത്രീയ നാമം Larus michahellis എന്നാണ്.
ചിലപ്പോൾ western yellow-legged gull  എന്നും പറയുന്നു.
പറക്കൽ വിതരണം റൊമാനിയയിൽ
മെഡിറ്ററെനിയൻ കടലിനു ചുറ്റുമാണ് പ്രധാന പ്രജനന കേന്ദ്രം.
വടക്കെ ആഫ്രിക്കയിൽ മൊറോക്കോയിലും , അൾജീരിയ , ടുണീഷ്യ പ്രജനനം നടത്തുന്നു .
ഈ അടുത്തായി ഈജിപ്ത് , ലിബിയ എന്നിവിടങ്ങളിൽ പ്രജനനം നടത്തുന്നതായി കാണുന്നു.
തണുപ്പുകാലത്ത് പടിഞ്ഞാറാൻ യൂറോപ്പിലേക്കും തെക്കോട്ട് സെനഗൽ , ഗാംബിയ , ചെങ്കടൽഎന്നിവിടങ്ങ്ലിലേക്ക് ദെശാടാനമം നടത്തുന്നു.
ജൂളായ് മുതൽ ഒക്ടൊബർ വരെ തെക്കൻ ഇംഗ്ലണ്ടിലേക്ക് പ്രജനനം നടത്തുന്നവയുമുണ്ട്.
}} രൂപ വിവരണം L. m. michahellis , പ്രായമാവാത്ത കുഞ്ഞ്
52-68 സെ.
മീ നീളം, 120-155 സെ.
മീ ചിറകു വിരിപ്പ്,550-1600 ഗ്രാം തൂക്കം.
കാലുകൾക്ക് മഞ്ഞനിറം, പുറകുവശത്തിനു ചാര നിറം.
കണ്ണിനു ചുറ്റും ചുവന്ന് വളയം ഉണ്ട്.
കൊക്കിന് ചുവന്ന അടയാളവും ഉണ്ട്.
ഭക്ഷണം പ്രാവിനെ ഭക്ഷിക്കുന്നു.
ബാഴ്സലോണയിൽ .
Larus michahellis atlantis
മിശ്രഭുക്ക് ആണ്.
കൂട്ടമായി പ്രജനനം നടത്തുന്നു.
മാർച്ച് മുതൽ മേയ് വരെയുള്ള കാലത്ത് 3 മുട്ടകൾ ഇടുന്നു.
27-31 ദിവസത്തിനകം മുട്ട വിരിയും.
35-40 ദിവസംകൊണ്ട് കുഞ്ഞുങ്ങൾ പറക്കും.
അവലംബം Seabirds, an Identification Guide by Peter Harrison, (1983) ISBN 0-7470-1410-8 Handbook of the Birds of the World Vol.
Josep del Hoyo editor, ISBN 84-87334-10-5 Alan Harris, Laurel Tucker Keith Vinicombe (1994) The Macmillan Field Guide to Bird Identification , Macmillan Press.